CELEX: 32012D0152
Language: fi
Date: 2012-03-15 00:00:00
Title: Neuvoston päätös 2012/152/YUTP, annettu 15 päivänä maaliskuuta 2012 , Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

16.3.2012   
            
            
               FI
            
            
               Euroopan unionin virallinen lehti
            
            
               L 77/18
            
         NEUVOSTON PÄÄTÖS 2012/152/YUTP,
   annettu 15 päivänä maaliskuuta 2012,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto hyväksyi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.
            
         
               (2)
            
            
               Neuvosto hyväksyi 23 päivänä tammikuuta 2012 päätöksen 2012/35/YUTP (2) päätöksen 2010/413/YUTP muuttamisesta vastauksena neuvoston vakavaan ja syvenevään huoleen Iranin ydinohjelman luonteesta.
            
         
               (3)
            
            
               Erikoistuneiden rahaliikenteen sanomanvälityspalvelujen tarjoajien kohdennettujen taloudellisten toimenpiteiden soveltamista olisi tässä yhteydessä kehitettävä edelleen päätöksen 2010/413/YUTP mukaisesti.
            
         
               (4)
            
            
               Päätös 2010/413/YUTP olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2010/413/YUTP 20 artiklaan kohta seuraavasti:
   
      ”12.   Rajoittamatta tässä artiklassa säädettyjen poikkeusten soveltamista kielletään rahoitustietojen vaihdossa käytettävien erikoistuneiden rahaliikenteen sanomanvälityspalvelujen tarjoaminen 1 kohdassa tarkoitetuille henkilöille ja yhteisöille.”
   
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 15 päivänä maaliskuuta 2012.
      
         
            Neuvoston puolesta
         
         
            Puheenjohtaja
         
         N. WAMMEN
      
   
   
      (1)  EUVL L 195, 27.7.2010, s. 39.
   
      (2)  EUVL L 19, 24.1.2012, s. 22.